আশংকাজনক অবস্থায় উদ্ধার হওয়া জাহাঙ্গীরনগর বিশ্ববিদ্যালয়ের ছাত্রী মনোয়ারা খাতুন তারাকে (২২) সাভারের এনাম মেডিকেল কলেজ হাসপাতালে নেয়া হলে সেখানে কর্তব্যরত ডাক্তার তাকে মৃত বলে ঘোষণা করেন। নিহত মনোয়ারা খাতুন জাহাঙ্গীরনগর বিশ্ববিদ্যালয়ের ৩৭তম ব্যাচের মাইক্রোবাইলোজী বিভাগের তৃতীয় বর্ষের ছাত্রী। তার পিতার নাম আঃ  হাকিম। সে তাদের মহাখালীস্থ ওয়্যারলেস গেটের নিজ বাসা (নং-১৯১) থেকে বিশ্ববিদ্যালয়ে আসছিল বলে তার পারিবারিক সূত্রে জানা গেছে। খবর পেয়ে আঃ হাকিম হাসপাতালে এসে মেয়ের লাশ শনাক্ত করেন।  সুমন মিয়া নামের এক প্রত্যদর্শী জানান, ওভার টেকিং করার সময় দ্রুতগতির বাসটি নিয়ন্ত্রণ হারিয়ে নদীতে পড়ে যায়।  সাভার থানার ভারপ্রাপ্ত কর্মকর্তা (ওসি) মাহবুবুর রহমান জানান, ডুবুরীরা তাদের উদ্ধার অভিযান অব্যাহত রেখেছে। তবে, জাবির ছাত্রী ছাড়া এখনো পর্যন্ত নিখোঁজ বাসটি কিংবা অন্যান্য যাত্রীদের কোন সন্ধান পাওয়া যায়নি।  সাভার  সার্কেলের সহকারী পুলিশ সুপার (এএসপি) মনোয়ার হোসেন জানান, রাতেও উদ্ধার অভিযান অব্যাহত থাকবে। এ লক্ষ্যে ঘটনাস্থলে উদ্ধার সামগ্রী আনা হয়েছে।